འདས་པའི་ལོ་ཡུན་དེ་དག་གི་རིང་ལ་གནས་ཚུལ་འགལ་རྐྱེན་མང་པོ་ཞིག་གི་འོག་ནས་ང་རང་ཚོ་ཚང་མས་སེམས་ཤུགས་མ་ཆག་པར་ཧུར་ཐག་བྱས་པའི་ལག་རྗེས་ལ་བཙན་བྱོལ་བ་ཆགས་ནས་ལོ་སུམ་ཅུ་སོ་གསུམ་ལྷག་ཙམ་གྱི་ནང་ལ་བལྟས་ཡོང་དུས།ང་རང་ཚོའི་ཤེས་རིག་གི་ལས་དོན་གྱི་ཐོག་ལ་དངོས་གནས་གང་ལ་གང་འཚམ་གྱིས་བྱས་རྗེས་དང༌།གྲུབ་འབྲས་མཐོང་རྒྱུ་ཡོད་པ་ཞིག་བྱུང་ཡོད།དངོས་གནས་རང་སྤོབས་པ་སྐྱེས་འོས་པ་རེད།བྱེ་བྲག་སློབ་གྲྭ་འདིར་ཆ་བཞག་པ་ཡིན་ན།གོང་དུ་ལས་བསྡོམས་ནང་ལ་བཤད་པ་བཞིན།དངོས་གནས་རང་ཚང་མས་འབད་རྩོལ་སྙུགས་སྲིང་ངལ་བ་དང་ལེན་བྱས་པའི་གྲུབ་འབྲས་ལ་གནས་ཀྱི་རྩ་བའི་བཀོད་པར་མཚོན་ན་ཡང་ས་ཆ་དེ་ཙམ་མེད་པ་ཞིག་ལ་ལས་སྐུལ་ངལ་རྩོལ་གྱི་འོག་ནས་ད་ཆ་གང་ལྟར་གཞི་རྒྱ་གང་ལ་གང་འཚམ་ཆགས་ཐུབ་པ་བྱུང་བ་ཡིན་པ་རེད།